تورک هاوا یول‌لاری 8 مارت- اولوسلار آراسی قادین‌لار گونو چرچیوه‌سینده یولجولارا اوزه ل خیدمتله سورپریز ائتدی.
تورک هاوا یول لاری 8 مارتدا تورکیه واختی ایله ساعت 00.00-دن اعتبارا ایستانبول‌دان حرکت ائدن 50-دن چوخ اوچاقدا اکونومی صینفی بیلطه صاحیب قادین یولجولار اوچون اوزه ل حاضیرلانمیش چیچک و اؤزل گیریشلرده  بیزنس خیدمتی وئردی.
گون عرضینده 200 -دن آرتیق قادین یولجویا خصوصی خیدمت گؤستره‌جک شیرکت ایستانبول‌دان اوچان بوتون قوناق‌لارینا "اولوسلار آراسی قادین‌لار گونونده، سیزین خوشبختلیگینیز اوچون" دئیه مئساژ یازان شکلات تقدیم ائدیر، اوچاغین ایچینده بوگونه مخصوص آنونس‌لار ائدیلیر.
تورک هاوا یول لاری بوگونه مخصوص اولا‌راق قاتیلدیغی دونیانین ان بؤیوک توریزم سرگی‌سی ITB برلین غرفه سینده ده بؤیوک بیر زیتون آغاجی یئرلشدیریب قادین زیارتچی‌لردن کاغیذلارا ان سئودیگی قادینین آدینی، اونو نه اوچون چوخ سئودیگینی و اونونلا بیرلیکده اوچماق ایستدیگی یئری یازا‌جاق‌لاری تقدیرده پوشک نتیجه‌سینده اوغور قازانا‌جاق 20 قادینا گئدیش-گلیش بیلطی هدیه ائده‌جک.
